Milica Milša

**Milica Isaković Jokanović**  (Beograd, 20. maj 1968) poznatija kao **Milica Milša** jest srbijanska pozorišna, televizijska, filmska glumica i manekenka.

Glumačku karijeru počela je kao djevojčica epizodnim ulogama u filmovima *Tren*, *Drugarčine* i *Berlin kaput*. Nastavila je da igra u sporednim ulogama u filmovima kao što su *Tesna koža 2* i *Tesna koža 3*. Široku popularnost stekla je u popularnim televizijskim serijama Siniše Pavića *Bolji život*, *Srećni ljudi*, *Porodično blago*, *Bela lađa* i *Junaci našeg doba*. Najveću popularnost u Srbiji i regionu donela joj je glavna uloga u seriji *Igra sudbine*.

## Biografija 
Diplomirala je glumu na Akademiji dramskih umjetnosti u Novom Sadu u klasi profesora Bore Draškovića.

Njen otac je poznati književnik i akademik Antonije Isaković a majka književnica Leposava Milanin. Ima sina Antonija Isakovića kome je ime dala po svom ocu. Udata je za Žarka Jokanovića, poznatog scenaristu, reditelja, glumca i političara.

Nadimak Milša dobila je od majke kada je imala godinu dana, što kasnije postaje njen pseudonim.

## Karijera 
### Film i televizija 
Kao djevojčica odigrala je prve epizodne uloge u filmovima *Tren*, *Drugarčine* i *Berlin kaput*. Igrala je u sporednim ulogama u filmovima *Tesna koža 2* i *Tesna koža 3* za koje je Siniša Pavić napisao scenario, nastavila je da igra i u njegovim popularnim televizijskim serijama *Bolji život*, *Srećni ljudi*, *Porodično blago*, *Bela lađa* i *Junaci našeg doba* u kojima je ostvarila široku popularnost. Glumila je u američkom filmu Ucjena – otkup u krvi 1989. . Dobila je nagradu publike na Filmskom festivalu u Nišu za ulogu u filmu *Gde cveta limun žut*.

Prvu glavnu ulogu dobila je 1998. u televizijskom filmu *Živana* gde je glumila sa Slobodanom Ćustićem sa kojim je glumila i u televizijskoj seriji *Igra sudbine* gde je također imala glavnu ulogu, uloga Ade Kanački donela joj je veliku popularnost u Srbiji i regionu. Za tu ulogu dobila je nagradu za Glumački par godine 2021. zajedno sa Vladanom Savićem.

### Pozorišne predstave 
Igrala je u velikom broju pozorišnih predstava, od kojih su neke izvođene i više od 250 puta. Milšina prva predstava "Ženski orkestar" je jedina predstava sa prostora bivše Jugoslavije koja je učestvovala u zvaničnoj konkurenciji Edinburškog festivala. Značajne uloge ostvarila je u predstavama "Razvojni put" Bore Šnajdera, "Čekajući Godoa", "Mister dolar", "Lizistrata", "Harold i Mod", "Poltron", "Seks bomba", "Lovac na jelene", "Ljubavna ispovest Sofije Malovrazić", "Bez trećeg", "Povratak ratnika", "Kabare Ho-Ho", "Zgazi me", "Kamen za pod glavu", "Radi mi svašta" i "Dizalo u liftu". Za ulogu nerotkinje Krune u predstavi "Kamen za pod glavu" dobila je nagradu "Bora Stanković" na festivalu Borini pozorišni dani. Igra u pozorišnim predstavama "Povratak ratnika", "Mister Dolar" i "Poltron" Beogradskog dramskog pozorišta čija je stalna članica od 1996.

### Manekenstvo 
Završila je kurs manekenstva kod Tamare Bakić. Dvije godine uzastopno dobila je nagradu Venera, kao najljepša i najbolja manekenka SFR Jugoslavije po izboru čitalaca lista Praktična žena. Bila je mis Kanskog filmskog festivala.

Fotografisala se za različite časopise i magazine sa više od 300 naslovnih strana. Njena fotografija našla se i na naslovnoj strani prvog novogodišnjeg broja srpskog "Plejboja".

Snimila je više od 30 reklama. Zaštitno je lice nekoliko modnih kuća i kozmetičkih brendova.

### Režija 
Režirala je predstavu "Kokoške" po scenariju svog supruga Žarka Jokanovića, koja je premijerno izvedena 30. aprila 2009. u Pozorištu Timočke krajine Zoran Radmilović u Zaječaru, a beogradsku premijeru predstava je imala 9. maja 2009. u Pozorištu na Terazijama. Za uspješnu režiju dobila je nagradu Pozorišta srebrnjak sa likom Zorana Radmilovića. Veliki Oskarov kabare je predstava koju je također režirala i koja je izvedena u Domu sindikata 24. decembra 2009, predstava se igra u gradovima širom Srbije.

## Filmografija 
## Reference 
## Vanjski linkovi 
*

Kategorija:Rođeni 1968.
Kategorija:Živi ljudi
Kategorija:Biografije, Beograd
Kategorija:Srbijanske glumice
Kategorija:Srbijanske manekenke
Kategorija:Jugoslavenske glumice
Kategorija:Jugoslavenske manekenke